BG
C 472/6
Официален вестник на Европейския съюз
12.12.2022 г.
3) Член 2, точка 8 от Директива 2011/7 следва да се тълкува в смисъл, че: отчитането на размера на посочения във фактурата или равностойното искане за плащане данък върху добавената стойност като „дължима сума“, дефинирана в тази разпоредба, не зависи от това дали към датата на настъпване на забавата на плащането данъчнозадълженото лице вече е внесло тази сума в държавния бюджет.
(1)
ОВ C 53, 15.2.2021 г.
Решение на Съда (трети състав) от 20 октомври 2022 г. (преюдициално запитване от Bundesarbeitsgericht — Германия) — ROI Land Investments Ltd./FD (Дело C-604/20) (1) (Преюдициално запитване — Съдебно сътрудничество по гражданскоправни въпроси — Регламент (ЕС) 1215/2012 — Член 6 — Ответник с местоживеене в трета държава — Член 17 — Компетентност при потребителски договори — Понятията „търговска дейност или професия“ и „занятие или професия“ — Член 21 — Компетентност при индивидуални трудови договори — Понятие за работодател — Отношение на власт и подчинение — Регламент (ЕО) 593/2008 — Приложимо право — Член 6 — Индивидуален трудов договор — Гаранционно споразумение, сключено между работника и трето дружество, с което се гарантира изпълнението на задълженията на работодателя към този работник) (2022/C 472/07) Език на производството: немски Запитваща юрисдикция Bundesarbeitsgericht
Страни в главното производство Жалбоподател: ROI Land Investments Ltd.
Ответник: FD
Диспозитив 1) Член 21, параграф 1, буква б), точка i) и член 21, параграф 2 от Регламент (EС) No 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела трябва да се тълкуват в смисъл, че работник или служител може да предяви иск пред съда по мястото, където или откъдето той обичайно е осъществявал дейност, срещу дадено лице с или без местоживеене на територията на държава членка, с което работникът или служителят не е обвързан посредством формално сключен трудов договор, а съгласно гаранционно споразумение, от което е зависело сключването на трудовия договор с трето лице, като първото лице отговаря пряко за изпълнението на задълженията на това трето лице спрямо работника или служителя, при условие че между това лице и работника или служителя е налице отношение на власт и подчинение.
2) Член 6, параграф 1 от Регламент No 1215/2012 трябва да се тълкува в смисъл, че резервата относно прилагането на член 21, параграф 2 от този регламент изключва възможността съд на държава членка да се позове на правилата на тази държава за определяне на съдебната компетентност, когато са изпълнени предпоставките за прилагане на този член 21, параграф 2, дори когато тези правила са по-благоприятни за работника или служителя.
За сметка на това, когато не са изпълнени условията за прилагане нито на посочения член 21, параграф 2, нито на някоя от другите разпоредби, изброени в член 6, параграф 1 от посочения регламент, съгласно последната разпоредба този съд е свободен да приложи посочените правила за определяне на съдебната компетентност.